Opedag aanlyn 'n eerste vir skool | Oranje
Opedag aanlyn 'n eerste vir skool
by Ruan Bruwer | Jun 18, 2020 | Nuus
Die Hoër Meisieskool Oranje se opedag was vir einde April gereël, maar is deur die pandemie in die wiele gery wat die skool ander planne laat beraam het. Pleks van dit aflas, word dit nou aanlyn aangebied. Oranje se heel eerste aanlyn-opedag kan vanaf vandag 18 Junie by www.oranjemeisies.co.za/opedag besigtig word. Daar is 42 video's om na te kyk.
Volgens juf. Anne-Marie Klink, skoolhoof, het Covid-19 ander moontlikhede geskep.
Volgens Klink is 'n klomp matriekleerlinge by die maak van die video's betrek. "Dit was vir hulle ook spesiaal om by hierdie eerste vir die skool betrokke te wees in 'n jaar waar hulle van soveel geleenthede weens die pandemie ontneem is," sê Klink.